stanford-oval/wikipedia huggingface dataset:
מארק ברילקיס
ביוגרפיה

ברילקיס גדל בניו ג'רזי. ב-1981 סיים תואר ראשון במנהל עסקים מפרנק ומרשל קולג' בפנסילבניה והתגייס לחיל הנחתים של ארצות הברית.
שירת כקצין סוללה בגדוד הראשון של רגימנט הנחתים העשירי, שימש מפקד סוללה, קצין ניהול האש וקצין אג"ם בגדוד החמישי של רגימנט הנחתים העשירי. שימש קצין אג"ם של כוח המשלוח השני של חיל הנחתים וסגן מפקד רגימנט הנחתים העשירי. פיקד על גדוד המשלוח השלישי של הנחתים. ב-2007 מונה לסגן קצין המבצעים של פיקוד אירופה.
ביולי 2009 מונה למפקד דיוויזיית הנחתים השלישית. ביולי 2011 לעוזר לענייני תוכניות ומשאבים במטה חיל הנחתים. ביולי 2013 מונה למפקד פיקוד הגיוס של הנחתים. ב-2015 מונה לראש אגף כוח אדם ומילואים במטה חיל הנחתים והועלה לדרגת לוטננט גנרל. באוגוסט 2017 מונה למפקד פיקוד כוחות הנחתים ומפקד הנחתים בגזרת האוקיינוס האטלנטי. פרש מהשירות ביולי 2019.
ברילקיס בעל תואר שני בלימודים צבאיים מאוניברסיטת חיל הנחתים. הוא נשוי ואב לשלושה ילדים.
מונה יול

| --- | --- |

 לידה:  10 באפריל 1959 (בת 65) שטיינקייר, נורווגיה 
 מדינה:  נורווגיה נורווגיה
 השכלה:  אוניברסיטת אוסלו 
 מפלגה:  מפלגת העבודה הנורווגית 
 בן או בת זוג:  טריה לארסן (1988–?) 
 
 פרסים והוקרה
 פרס הספרות ע"ש פר גינט (1994) 
 
מונה יול (בנורווגית: Mona Juul; נולדה ב-10 באפריל 1959) היא אשת משרד החוץ הנורווגי ובעבר פוליטיקאית של מפלגת הלייבור הנורווגית.
ביוגרפיה

יול נולדה בכפר ספארבו (Sparbu), שנכלל מאז 1964 בתחום המוניציפלי של העיר סטיינשר (Steinkjer) שבנורווגיה. היא למדה מדע המדינה.
יחד עם בעלה טֶריֶה רד-לארסן מילאה תפקיד מרכזי במשא ומתן החשאי שהוביל לחתימת הסכמי אוסלו בין ישראל לארגון לשחרור פלסטין ב-13 בספטמבר 1993 בוושינגטון. יול ושאר אנשי צוות הסיוע למשא ומתן באוסלו התמקדו בסכסוך בין ישראל לאש"ף, בידיעה שהסכם שלום חייב להיות מושג על ידי היריבים עצמם, ושקבוצה מתווכת חיונית ליצירת התנאים המתאימים למשא ומתן.
יול מונתה למזכירת המדינה במשרד החוץ הנורווגי בממשלתו הראשונה של ינס סטולטנברג מ-2000 עד 2001. משנת 2001 עד שנת 2004 היא כיהנה כשגרירת נורווגיה בישראל.
בשנת 2002 נפתחה נגד יול חקירה בנורווגיה בחשד שקיבלה, יחד עם בעלה טריה לארסן, בעת היותה השגרירה בישראל, שוחד כספי בסך 100,000 דולר מ"מרכז פרס לשלום", וזאת, לפי החשד, כעמלה תמורת סיועה להעברת סכומים בסך 1.361 מיליון דולר ממשרד החוץ הנורווגי למרכז פרס לשלום בין השנים 1997 ועד 2002.
מ-2005 עד 2010 שימשה כסגנית המנהל ושגרירה במשלחת הנורווגית למרכז האו"ם בניו יורק. ב-2014 מונתה לשגרירת בממלכה המאוחדת וב-2019 לשגרירת נורווגיה באו"ם.
הערות שוליים

↑  אי.פי, אשתו של טריה לארסן תחזיר הכספים שקיבלה ממרכז פרס, באתר ynet, 24 במאי 2002
מדף הקרח גץ

| --- | --- |

 מידע כללי
 מיקום:  אזור הברית האנטארקטית 
 שטח:  35,472 קמ"ר 
 קואורדינטות:  74°15′S 125°00′W﻿ / ﻿74.25°S 125°W﻿ / -74.25; -125
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימדף הקרח גץ(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימדף הקרח גץ
 
מדף הקרח גץ (באנגלית: Getz Ice Shelf) הוא מדף הקרח האנטארקטי הגדול ביותר, בחוף אנטארקטיקה הפונה לאוקיינוס השקט.
אורכו של מדף הקרח 500 קילומטרים, ורוחבו בין 30 ל-100 קילומטרים.
שטחו של מדף הקרח 35,742 קמ"ר.
מדף הקרח גובל בחוף הובס ובחוף באקוטיס של ארץ מרי בירד, בין רמת מקדונלד וחצי האי מרטין.
ממדף הקרח בולטים כמה איים גדולים (וכן איים נוספים מוטמעים חלקית או בחלקם במדף הקרח).
מדידות טמפרטורות בעונת הקיץ האנטארקטי בין השנים 1994 ו- 2010 מראות שהמדף נתון לשינויים אוקיאניים חזקים יותר, מאשר מדפים אנטארקטיים אחרים. מתחת למי פני השטח הקרים, ישנם זרמים חמים יותר ויש שינויים במליחות המים - דבר המעיד על שינויים בתרמוקלינה בשנים אלה (ועליית זרמים חמים לגובה גבוה יותר), ובשל כך שיעור ההמסה המחושב של מדף הקרח נע בין 1.1 ל-4.1 מטרים של קרח מדי שנה (ובשל כך מדף הקרח גץ הוא המקום הגדול ביותר של מי קרח נמסים באוקיינוס הדרומי).
היסטוריה > גילוי מדף הקרח

חלקו של מדף הקרח ממערב לאי סיפל התגלה על ידי התוכנית האנטארקטית של ארצות הברית בדצמבר 1940.
חלקו המזרחי של מדף הקרח (ממזרח לאי סיפל), מופה לראשונה באמצעות תצלומי אוויר שצולמו במהלך מבצע קפיצה לגובה של צי ארצות הברית בין השנים 1947–1946.
מדף הקרח כולו מופה על ידי הסקר הגאולוגי של ארצות הברית בין השנים 1965–1962.
היסטוריה > מקור השם

שמו של מדף הקרח ניתן לו על ידי הוועדה המייעצת לשמות אנטארקטיים בשנת 1939.
מדף הקרח נקרא על שמו של ג'ורג' פ. גץ (George F. Getz) משיקגו במדינת אילינוי שבארצות הברית, שסייע באספקה עבור משלחת החקר האנטארקטית.
לקריאה נוספת

• Jacobs, S., C. Giulivi, P. Dutrieux, E. Rignot, F. Nitsche, and J. Mouginot, , J. Geophys. Res. Oceans,118, 4152–4168, doi:10.1002/jgrc.20298
• MARGIE TURRIN, , NOVEMBER 6, 2016
• Assmann, K. M., Darelius, E.,Wåhlin, A. K., Kim, T. W., Lee, S. H., , Geophysical Research Letters, 46, 870–878. https://doi.org/10.1029/2018GL081354
• J.A. GRIGGS, J.L. BAMBER, , Journal of Glaciology, Vol. 57, No. 203, 2011
ליד (מכירה)

בניהול מכירות פרונטאלי או דיגיטלי, ליד (באנגלית: Lead) הוא לקוח פוטנציאלי המתעניין בשירות או במוצר המוצע למכירה על ידי עסק, חברה או ארגון. פרטי ליד מכילים את פרטי יצירת הקשר עם הלקוח הפוטנציאלי, לרוב שם הליד ומספר הטלפון, לעיתים גם כתובת דואר אלקטרוני ופרטים נוספים.
מטרת מקבל הליד בדרך כלל היא ביצוע מכירה במטרה להופכו ללקוח בפועל.
ניתן לייצר לידים בכל מדיה שיווקית על ידי הצבת שטחי פרסום רלוונטיים לעסק המעוניין לפרסם. לדוגמה, באמצעות פרסום ממוקד קהלי יעד באינטרנט ניתן לייצר לידים מפלטפורמות שיווקיות כגון: גוגל, פייסבוק, רשתות חברתיות, רשתות שותפים ואתרי אינטרנט ייעודיים.
משרדי פרסום וחברות שיווק המתמחות במסחר בלידים לרוב נוקטות בטקטיקות שיווק ופרסום באינטרנט. גופים אשר מוכרים לידים נקראים משווקים וגופים אשר רוכשים נקראים מפרסמים.
לידים מתחלקים לשלושה סוגים עיקריים בשרשרת אספקה שיווקית: בין שני עסקים, בין עסק ללקוח קצה (הסוג הנפוץ ביותר), ובין לקוח קצה אחד ללקוח קצה אחר (דוגמה: אתרי לוחות, EBay, Amazon וכדומה). בחינת אפקטיביות הפרסום של עסקים באמצעות גיוס לידים חדשים לעסקים נמדדת על ידי יחס החזר השקעה ROI (מחושב לפי סה"כ תקציב הפרסום שהושקע לכלל האפיקים השיווקיים ביחס לסה"כ הזרמת הון נומינלי המוזרם לחברה באמצעות קמפיין שיווקי).
יצירת לידים חדשים דרך שיווק ופרסום במדיה הדיגיטלית מסתכמת בשלושת המופעים הבאים: חשיפת גולשים לשטח פרסום, הקלקה של הגולשים על המודעה המשווקת, הנעה לפעולה על ידי השארת פרטי יצירת קשר.
על מנת לנהל פעילות לייצור ורכישת לידים לצורך הגדלת היקף המכירות או לצורך מכירת הלידים לגורם שלישי, ניתן להשתמש במערכת ניהול לידים מתקדמת המותאמת לתהליך זה. באמצעות מערכת זו ניתן לחבר ערוצים שיווקיים (דפי נחיתה, באנרים ואתרים) ולקבל תמונת מצב נכונה.
ייצור לידים > ייצור לידים בצורה ממוחשבת

שיטת ייצור הלידים באינטרנט כוללת את שלב זיהוי סממני הקניה (Purchase indicators) ושאיבת מזהי הלקוח מהם, בדרך כלל באמצעות מגנט לידים - השארת פרטים תמורת ערך תוכני מורכב אך חינמי. סממני הקניה מייצגים פוטנציאל קניה עתידי של לקוח. לדוגמה, פרסום מקוון למכירת רכב משומש, מהווה סממן קניה עתידי לרכב חדש על ידי האדם שמוכר את רכבו הישן. מזהי הלקוח, כגון כתובת אימייל או מספר טלפון, מזהים באופן ייחודי את הלקוח שככל הנראה יבצע את הרכישה העתידית.
באופן מיטבי, שיטת ייצור הלידים תכיל מספר שלבים - איסוף פרטי יצירת קשר מלאים של הלקוח הפוטנציאלי מתוך מאגרי מידע מבוססי פרופיל, יישום מודל חיזוי לבחירת לידים מעוניינים ולבסוף העברת הלידים המעוניינים לצד הרלוונטי, כגון צוות אנשי מכירות או שירות מרקטינג ישיר.
ליד מעוניין (Intender lead) הוא ליד לאדם המעוניין לרכוש מוצר או שירות מסוים במסגרת זמן תחומה. רק חלק מהלקוחות באמת מעוניינים.
שיטת ייצור הלידים עובדת באופן מיטבי באינטרנט, שהוא מאגר מידע נגיש וגדול המלא בסממני קניה המתעדכנים ללא הרף. באופן מיטבי הלידים המעוניינים מועברים לצד הרלוונטי בצורה מקוונת (במייל לדוגמה), על מנת שיגיעו לצוות המכירה כאשר הליד עדיין רלוונטי.
ייצור לידים > שיטות נוספות לייצור לידים

ייצור לידים יכול להתבצע באופן מקוון ובאופן לא מקוון.
רשימות דיוור, רשימות לידים משותפות ופרסום חינמי הן דרכים נוספות למצוא או למשוך לקוחות פוטנציאליים. רשימות דיוור יכולות להגיע כרשימת כתובות מייל, כתובות מגורים או כתובות בתי עסק. שיטה זו עולה פחות אך לא תמיד ממוקדת כהלכה.
רשימות לידים משותפות נוצרות כאשר אנשים מביעים עניין בהצעה למוצר ונרשמים על מנת לקבל מידע נוסף. הרישום יכול להתבצע הן באתר אינטרנט והן בטופס מדוור.
זיהוי לקוחות על ידי פרסום חינמי, טומן בחובו את הצורך לתת מידע חינם, ולעיתים אף מוצרים חינם על מנת למשוך לקוחות פוטנציאליים. פרסום חינמי יכול להגיע כמאמרים חינמיים באינטרנט, ספרים אלקטרוניים או כחומר מדוור.
ייצור לידים > פרמטרים המגדירים את איכות הליד

כפילות לידים: קבלת הפנייה מלקוח פוטנציאלי על ידי מספר מקורות שונים. ישנם גופים המוכנים לשלם גם על לידים כפולים למרות שהגיעו ממספר מקורות שונים כי לטענתם לקוח שהשאיר את פרטיו במספר אתרים שונים הוא לקוח הבשל יותר לרכישת השירות המוצע.
טיוב לידים: לידים אשר עוברים ביקורת איכות והתאמה לפעילות העסק. קיימות שאלות בסיסיות שעל הלקוח לעבור טרם הוא מופנה לבית העסק. לקוח שאינו מתאים לפעילות הליבה של העסק לא יועבר כלל או שיועבר לעסק אחר אשר יכול לענות על הצורך הבסיסי של הלקוח. למטייב פניות בחברה חיצונית יש כוח עצום בהשפעה על סבירות סגירת העסקה וכן במיתוג הטלפוני של נותן השירות טרם תהליך המכירה ולכן יש להקפיד על תהליך טיוב שיטתי ונכון לכל מחלקה עסקית הרוכשת לידים.
בלעדיות לידים: לידים יכולים לעבור לבית העסק בבלעדיות או לא. ליד בלעדי מנותב לבית עסק אחד בלבד על ידי המשווק. קיימים תחומים להם בלעדיות הלידים חיונית לקביעת רמת איכות הליד. בדרך כלל אלו הם תחומים המאופיינים במכירה רגשית יותר מאשר שכלתנית. לעומת זאת, בתחומים אחרים, רציונליים יותר, בהם הלקוח ירצה לפנות למספר עסקים על מנת לפתור את "הדיסוננס הקוגניטיבי" שלו בעת בחירת המוצר או השירות, לרמת בלעדיות הליד אין השפעה ניכרת.
פילוח הלידים: ניתן לפלח ולסנן לידים על בסיס פילוח גאוגרפי, דמוגרפי ופסיכוגרפי (לעיתים נדירות). תמחור עלות לליד לעולם יושפע משילוב דרישות על בסיס הפרמטרים המתבקשים מהלקוח. קיים קושי רב להגדיר מה עדיף ללקוח לבחור ובאיזו רמת פילוח לרכוש את הליד מבלי לנתח את העסק.
סינון לידים: בתחומים מסוימים, בהם עלות הגיוס של לקוחות חדשים יחסית גבוהה, מקובל גם לסנן את הלקוחות המגיעים לחברות על מנת לא לבזבז זמן מיותר על לקוחות פחות רלוונטיים לבית העסק.
ייצור לידים > קריטריונים ליצירת ליד איכותי

העשרת לידים: ליד הוא אשכול שלם של פרטי לקוחות רלוונטיים. ליד ברמה גבוהה משלב דמוגרפיה, פרטי לקוח, מידע מחברות וכן "אותות קניה" - מידע ייחודי שנאסף עבור החברה המתארת את פרופיל הלקוח האידיאלי. כדי להתאים אישית את המידע עבור הלקוח הפוטנציאלי, המידע יכלול לא רק נתונים דמוגרפיים כמו שם, גיל ומקום עבודה, אלא גם יצור השוואה מתמדת אל מול לקוחות פוטנציאלים נוספים.
מעבר לפירוט הנכנס, "אותות הקניה" מרמזות על פתיחות הלקוח למוצר או השירות המוצע. הדבר יכול להיעשות על ידי שימוש בטכנולוגיה מסוימת באתר החברה, העיתונות ושותפויות עסקיות. זהו מידע יקר ערך מאחר שהוא חושף את נקודות החולשה של הלקוח, אך הוא גם צורך זמן. לא מפתיע שצוותי מכירה מדווחים שרק 33% מזמנם מיועד למכירה בפועל. היתר מושקע על מחקר, מידע נכנס או במילים אחרות על העשרת הלידים.
דיוק: נתונים מדויקים מאפשרים לצוות להקצות זמן ומשאבים ללקוחות פוטנציאלים המתאימים ביותר עבור העסק. בלי עבודה מדויקת, לא רק שכסף החברה עלול להתבזבז, אלא גם האפשרויות הפוטנציאליות העומדות לרשותו. לידים איכותיים יכילו נתונים מדויקים.
אמינות: העיסוק בלידים אינו חד פעמי אלא מדובר בתהליך מתמשך של עמידה בדרישות ובציפיות של אנשי המכירות ובעל העסק. השוק רווי בשינויים, הלידים בתזוזה מתמדת ואינם יישארו במקומם לאורך זמן. יחידים מועסקים ומפוטרים, חברות פושטות רגל, משרות חדשות נפתחות והעסקים מצטמצמים מדי רבעון. לכן, ריענון, מהירות ותהליך תמידי להעשרת לקוחות פוטנציאלים אלו הם מרכיבי המפתח ליצירת ליד חזק ואיכותי.
מטרה ממוקדת: כל בעל עסק שואף להגדיל את ההכנסה הקבועה של העסק על ידי לקוחות חדשים, ולכן הדבר החשוב לזכור הוא כיצד הליד מאפשר לשמר את התהליך העסקי הכולל של העסק. לעיתים שליחת עוד ועוד לידים למכירה עלול לעשות את ההפך ולהפחית את ההכנסות שלנו.
שינוי אופי הלידים במרוצת הזמן

כיום יש צורך להגיע באופן ישיר ללקוחות הפוטנציאלים. בעוד שבעבר היה נהוג להסתמך על פרסום מאסיבי ופרסומות בתפוצת רשימות דיוור, כיום עקב ריבוי "רעשי רקע" אלו, יש צורך בווידוא יכולת הלקוח למצוא את המוכר ולשמר את הקשר עמו לאחר מכן.
בעבר היה חוסר במידע, בעוד שכיום, בעקבות התפתחות רשת האינטרנט יש שפע של מידע נגיש וזמין. דבר זה יצר בעיה עבור המוכרים, שכן שפע של מידע משמעו ריבוי "רעשי רקע", דבר הפוגע בתשומת הלב הניתן על ידי הלקוח הפוטנציאלי.
כאשר היה חוסר במידע זמין, יצירת רשימות לידים היה מתבצע על ידי מחלקת שיווק, שבתורה הייתה מעבירה רשימות אלה למחלקת המכירות. לקוחות ציפו ליצור קשר עם איש מכירות, שבתורו ציפה לעבוד אל מול לקוח שהוא בשלב טרומי של הקניה ולא בטוח שיהיה ליד איכותי.
כיום, לקוחות פוטנציאליים יכולים לקבל מידע נרחב על מוצר או שירות בטרם שיחתם עם איש מכירות, כך שבתי עסק כיום, צריכים להקפיד על נוכחות דיגיטלית. דבר שלא היה נדרש מהם בעבר.
הערות שוליים

↑  יצירת לידים באינטרנט
↑  כיצד ליצור לידים
↑  ארבעת עמודי התווך של ליד איכותי
↑  מה משמעות "יצירת לידים?"
מדף הקרח אמרי

| --- | --- |

 מידע כללי
 על שם:  William Bankes Amery 
 מיקום:  אזור הברית האנטארקטית 
 קואורדינטות:  69°45′S 71°00′E﻿ / ﻿69.75°S 71°E﻿ / -69.75; 71
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימדף הקרח אמרי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימדף הקרח אמרי
 
מדף הקרח אמרי (באנגלית: Amery Ice Shelf) הוא מדף קרח רחב באנטארקטיקה.
מדף הקרח מצוי בראשו של מפרץ פרידז, בין חוף לארס כריסטנסן, לבין חוף אינגריד כריסטנסן.
מדף הקרח אמרי הוא מדף הקרח השלישי בגודלו באנטארקטיקה (אחרי מדף הקרח רוס, ומדף הקרח רון-פילכנר). שטחו של מדף הקרח 64,342 קמ"ר.
קרחון לאמברט הנשפך אל מדף הקרח, מזין אותו.
היסטוריה > גילוי מדף הקרח

ב-11 בפברואר 1931 מיפתה משלחת החקר הבריטית, אוסטרלית וניו זילנדית לאנטארקטיקה בפיקודו של דאגלס מוסון את האזור, וקראה ללשון יבשה בחוף אנטארקטיקה הסמוך "כף אמרי" (Cape Amery) על שמו של ויליאם בנקס אמרי (William Bankes Amery), רואה חשבון בריטי, שייצג את ממשלת בריטניה באוסטרליה בשנים 1928–1925.
היסטוריה > מקור שמו של מדף הקרח

בשנת 1947 קראה הוועדה המייעצת לשמות אנטארקטיים למדף הקרח על שמו של הכף שלחופו מדף הקרח נמצא.
היסטוריה > חקר מדף הקרח

בשנת 2001 נקדחו שני חורים במדף הקרח על ידי מדענים ממהמחלקה האנטארקטית של אוסטרליה (מחלקה של המשרד לאיכות הסביבה של אוסטרליה) וכן נדגמה קרקעית הים וציוד צילומי הורד אל מתחת מדף הקרח לצלם את קרקעית הים. על ידי בחינת הרכב מאובנים של דגימות משקע, מדענים הסיקו כי מדף הקרח נסוג לפחות 80 ק"מ למיקומו הנוכחי מאז תקופת ההולוקן (לפני כ-5,700 שנה).
בדצמבר 2006, מדענים אוסטרליים החלו לחקור סדקים גדולים שנוצרו במדף הקרח בעשור הראשון של המאה ה-21. סדקים הגדלים בקצב של חמישה מטרים ליום. סדקים אלה מאיימים לנתק 1000 קילומטרים רבועים ממדף הקרח אמרי.
המדענים סבורים כי אין די מידע לייחס את הסיבה של הניתוק להתחממות כדור הארץ.
תחנת המחקר הסינית ז'ונגשאן, וכן תחנת פרוגרס הרוסית ממוקמת על החוף לצד מדף הקרח.
מדף הקרח דוטסון

| --- | --- |

 מידע כללי
 מיקום:  אזור הברית האנטארקטית 
 קואורדינטות:  74°24′00″S 112°22′01″W﻿ / ﻿74.4°S 112.367°W﻿ / -74.4; -112.367
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימדף הקרח דוטסון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימדף הקרח דוטסון
 
מדף הקרח דוטסון (באנגלית: Dotson Ice Shelf) הוא מדף קרח רחב לחופי ארץ מרי בירד שבאנטארקטיקה.
רוחבו של מדף הקרח 50 קילומטרים.
מדף הקרח מצוי בין חצי האי מרטין, וחצי האי בר.
היסטוריה > גילוי מדף הקרח

מדף הקרח מופה לראשונה על ידי הסקר הגאולוגי של ארצות הברית, בהתבסס על תצלומי אוויר שצולמו על ידי צי ארצות הברית במהלך מבצע קפיצה לגובה בינואר 1947.
היסטוריה > מקור השם

שמו של מדף הקרח ניתן לו על ידי הוועדה המייעצת לשמות אנטארקטיים.
המדף נקרא על שמו של ויליאם א. דוטסון (William A. Dotson), שהיה סגן בצי ארצות הברית, והיה אחראי על טיסות הסיור של מחלקת האוקיינוגרפיה הימית של הצי.
דוטסון נהרג בהתרסקות מטוס באלסקה בנובמבר 1964, במהלך משימת סיור.
לקריאה נוספת

• David A. Lilien, Ian Joughin, Benjamin Smith, and David E. Shean, , The Cryosphere, 12, 1415–1431, 2018 https://doi.org/10.5194/tc-12-1415-2018
• Goldberg, D. N., Gourmelen, N., Kimura, S., Millan, R., & Snow, K., , Geophysical Research Letters, 46, 189–199. https://doi.org/10.1029/2018GL080383
מארק בראון

| --- | --- |

 לידה:  25 בנובמבר 1946 (בן 77) אירי, פנסילבניה
 שם לידה:  Marc Tolon Brown 
 מדינה:  ארצות הברית
 מקום לימודים:  McDowell High School 
 שפות היצירה:  אנגלית 
 סוגה:  סופר, מאייר, סופר ילדים
 יצירות בולטות:  ארתור
 בן או בת זוג:  Laurene Krasny Brown 
 מספר צאצאים:  3 
 פרסים והוקרה:  פרס אמי לבידור בשעות היום לתוכנית אנימציה לילדים (2007, 2001, 1999) 
 marcbrownstudios.com
 
מארק טולון בראון (באנגלית: Marc Tolon Brown; נולד ב-25 בנובמבר 1946) הוא סופר ומאייר אמריקאי, בין ספריו הידועים, "ארתור".
ביוגרפיה

בראון נולד וגדל בארי שבפנסילבניה. שלוש אחיותיו, סיפרו לבראון סיפורים רבים על ידי סבתו ת'ורה. זה נתן השראה לבראון לכתוב סיפורים משלו בשנות חייו המאוחרות יותר. דוגמה לכך הייתה "השאלת" שמו של המורה שלו לאלגברה בכיתה ז' מר רתבון עבור הדמות מר רטבורן. ת'ורה היא שהזינה גם את זיקתו של בראון לציור, שהתגלתה בגיל שש. בזמן שלמד בתיכון מקדואל, המורה שלו לאמנות, ננסי בריאן, הכירה אותו עם צבעי מים, שבהם הוא משתמש כעת עבור רוב האיורים שלו. בראון קיבל השראה מאמנים אחרים כמו מארק שאגאל. מוריס סנדק, מחבר ספר הילדים "Where the Wild Things Are", השפיע גם על בראון בהחלטה על בחירת קריירה.
היו לו עבודות רבות ושונות לפני שהתמקד אך ורק בקריירת הכתיבה שלו. הוא היה נהג משאית, טבח קצר-סדר, מנהל אמנותי בטלוויזיה, ולבסוף פרופסור בקולג'. בראון אמר שהפרופסורה שלו הייתה קצרת מועד שכן המכללה פשטה את הרגל סמסטר אחד לאחר קבלתו לעבודה.
חיים אישיים

ב-1 בספטמבר 1968 התחתן בראון עם אשתו הראשונה סטפני מריני, רקדנית בלט ומורה בקולג', ולהם שני בנים. השניים התגרשו בשנת 1977.
ב-11 בספטמבר 1983 נישא בשנית ללורן קרסני, פסיכולוגית וסופרת, ולהם בת.
מוזיאון מסילות הברזל הרוסיות

| --- | --- |

רכבות במוזיאון
 מידע כללי
 סוג:  מוזיאון לתחבורה
 כתובת:  סמטת הספרייה 4, תחנת הרכבת בלטייסקי, סנקט פטרבורג
 מיקום:  סנקט פטרבורג 
 מדינה:  רוסיה 
 בעלים:  מסילות הברזל הרוסיות
 הקמה ובנייה
 תקופת הבנייה:  ?–1978
 תאריך פתיחה רשמי:  25 ביולי 1978 
 קואורדינטות:  59°54′21″N 30°17′52″E﻿ / ﻿59.905712°N 30.297791°E﻿ / 59.905712; 30.297791
 אתר מוזיאון מסילות הברזל הרוסיות
  (למפת סנקט פטרבורג מוגדלת) המוזיאון(למפת סנקט פטרבורג רגילה) המוזיאון
 
מוזיאון מסילות הברזל הרוסיות (ברוסית: Музей железных дорог России) ממוקם ליד תחנת הרכבת בלטיסקי (Baltiysky) בסנקט פטרבורג והוא אחד ממוזיאוני הרכבות הגדולים בעולם. המוזיאון הוקם בשנת 1978, אם כי האתר הנוכחי שלו ותצוגת התערוכות נפתחה לציבור ב-1 בנובמבר 2017. המוזיאון מבצע שימוש במבנה ששימש כתחנת תיקון קטרים מהמאה ה-19 שנבנה בשנים 1857–1858, אולם המוזיאון מכיל גם בניין שני ובו אזורי תצוגה נוספים.
מוזיאון הרכבות הרוסיות מתוחזק על ידי חברת הרכבות הרוסית ואין להתבלבל עם המוזיאון המרכזי לתחבורת רכבות שבבעלות הסוכנות הפדרלית לתחבורת הרכבות וממוקם ברחוב סדובאיה בסנקט פטרבורג, אך לא כולל תצוגה של רכבות אמיתיות כי עם דגמים מוקטנים.
היסטוריה

בשנת 1974 האיגוד המקצועי והנהלת רכבות אוקטיברסקאיה החליטו להקים מוזיאון לעובדי המפעל. התערוכה הראשונה נפתחה בשנת 1978 והיא הייתה ממוקמת במרכז לנינגרד, בשדרות ליטייני. מאוחר יותר הציעה קבוצה קטנה של עובדי רכבת נלהבים לשמר את החלקים ההיסטוריים. הצעתם נתקלה בהתנגדות הנהלת הרכבת שסיפקה אתר בפאתי העיר הדרומיים כדי לאחסן ולתקן קטרים וקרונות. המוזיאון בשושרי נפתח לציבור בשנת 1991 ותחנת הרכבת הקרובה "הקילומטר השישה עשר" ששימש את המבקרים להגיע למוזיאון שינתה את שמה ל"מוזיאון הקיטור" (על שם הרכבת הראשונה שנוצרה ברוסיה). המוזיאון חלש על שטח בגודל 7,500 מטרים רבועים והציג 40 תערוכות, כולל 18 קטרים מסוגים שונים.
בחודש מאי 2001 נסגרה תחנת הרכבת ורשבסקי בסנקט פטרבורג לשירותי הנוסעים המתוכננים, והחלק היקר ביותר באוסף המוזיאון בשושרי הונח על גבי הרציפים של התחנה. בחודש אוגוסט 2001 נפתח האתר החדש של המוזיאון לציבור. על פני 20,000 מ"ר הוצג מלאי של 80 פריטים היסטוריים. לאחר שהאוסף הועבר לחלק המרכזי של העיר, מספר המבקרים גדל מאוד והמוזיאון הפך לאחד המקומות הפופולריים ביותר מסוגו. המבקרים יכלו גם לעשות מסע ברכבת שמונעת על ידי קיטור רטרו. עם זאת, מאחר שתחנת ורשבסקי סופק באופן בלעדי לשימוש מסחרי, למוזיאון לא הייתה תערוכה מקורה. חוץ מזה, היה צורך בהסרת מסילות התחנה הישנה כדי לפנות שטח לבנייה מתוכננת של קומפלקס מגורים; כך שבשנים 2007–2012 הפרויקט להקצאת אתר חדש למוזיאון נדחה עד סוף שנת 2017 משהושלמה בנייתו של מבנה חדש.
ב-30 באוקטובר 2017 נפתח האתר המחודש של מוזיאון הרכבת הרוסית בבניין המשוחזר של תחנת הקטר לשעבר של תחנת הרכבת בלטייסקי. המוזיאון נחנך במלאת 180 שנה לרכבות רוסיה והוא כולל תערוכות פנים וחוץ לאחסון ובסביבות 35 אלף חפצים היסטוריים, כולל 118 פריטים של מלאי מתגלגל ותערוכות מתחלפות. זהו אחד ממוזיאוני הרכבת הגדולים ביותר באירופה ובשנת 2019 המוזיאון היה מועמד לפרס המוזיאון האירופי של השנה מטעם פורום המוזיאון האירופי.
סקירה כללית

רוב התערוכות הוצגו בעבר במוזיאון רכבות אוקטיאברסקי בתחנת הרכבת ורשבסקי לשעבר. עם זאת, עוד תערוכות נוספו לאוסף וחלק גדול של אוסף המוזיאון הוא תחת הגג. כל הסיפור של הרכבת מוצג מתקופת ריצ'רד טרביצ'יק ועד היום. שני דגמי רכבות HO נמצאים גם הם. דגם אחד הוא של רכבת הנוסעים הראשונה של רוסיה - רכבת צארסקויה סלו והרכבת השנייה של תחנת ולדיווסטוק. ניתן לראות גם את רכבות הטילים מדגמי RT-23 Molodets ו-Obukhovskii 12"/52 ועליו תותח רכבת שחונה מחוץ לאזור התערוכה הפתוחה. אחת היצירות הייחודיות היא רכבת TEP-80, רכבות דיזל אשר קבעה שיא עולם למהירות של רכבת דיזל - 271 קמ"ש - בשנת 1993. המוזיאון כולל את קטר הדיזל הראשון שנבנה ברוסיה הסובייטית בשנת 1924 על פי צו של לנין. רכיבים אינטראקטיביים כגון סימולטור של רכבת TEP-70 (ТЭП-70) זמינים. המוזיאון מספק אולמות הרצאה וחינוך ופרויקטים לילדים.
רוב הקטרים והקרונות ניתן לצפות בהם רק מבחוץ, אבל יש כאלה שניתן להיכנס לתוכם. סביבת המוזיאון ידידותית לנכים ונגישה לכיסאות גלגלים. תיאורים והסברים מלאים של התערוכות ניתנים הן ברוסית והן באנגלית. סיורים מודרכים הם כרוכים בתשלום נוסף.
גלריה

קטר SO17-2413
דגם קטר יפים ומירון צ'רפאנוב
קרון רשמי של רכבות מזרח סין
קשטר מדגם S017-2286 בתערוכת החוץ של המוזיאון
קטר דגם Er 791-81
קטר Er 791-81
קטר SOm17-1137
קטר LV18-002
קטר תעשייתי 9P-15387
קטר Yel 534
קטר shch-el-1
קטר של רכבת נוסעים מדגם Su 253-15
קטר Er 750-04
קטר VR דגם Tk3-1105 של רכבת פינלנד
קטר דגם b-2023 שנבנה בשנת 1897 במפעלי קולומנה
קטר TT-1770 שהוחרם מהגרמנים.
קטר Od-1080
קטר FD 1103 וקטר No.9305
קטר S.68, אחד משניים בלבד שנותרו עוד מלפני פרוץ מהפכת פברואר ברוסיה
דגם של רכבת קיטור שהייתה מהראשונות ברוסיה. נבנתה על ידי חברת Robert Stephenson&Company עבור רכבת צארסקויה סלו
דגם תחנת הרכבת של ולדיווסטוק בסוף המאה ה-19.
הערות שוליים

1 2 3 4 5  "Official Russian Railways Website".
↑  "Railway Museum | St Petersburg, Russia Attractions". www.lonelyplanet.com (באנגלית). נבדק ב-2019-02-05.
↑  "Central Museum of Railway Transport of Russia". www.russianmuseums.info. נבדק ב-2019-02-05.
1 2  "History | Museum | Russian Railway Museum". rzd-museum.ru. נבדק ב-2019-02-05.
↑  "Russian Railway Museum, Sankt Petersburg". www.dbmuseum.de. נבדק ב-2019-02-05.
↑  "Mit Volldampf in die Bahngeschichte – neues Museum der Russischen Eisenbahn eröffnet". Sankt-Petersburger Herold (בגרמנית). 2018-02-06. נבדק ב-2019-02-05.
↑  "Музей российских железных дорог открылся в Санкт-Петербурге - Администрация Санкт-Петербурга". www.gov.spb.ru (ברוסית). נבדק ב-2019-02-05.
↑  "В Санкт-Петербурге открылся Музей железных дорог России". ТАСС. נבדק ב-2019-02-05.
↑  В Петербурге открылся крупнейший в Европе музей железных дорог. Новости. Первый канал (ברוסית), נבדק ב-2019-02-05
↑  "Nominations 2019 — Annual conference — The European Museum of the Year Award". europeanforum.museum. אורכב מ-המקור ב-2019-02-07. נבדק ב-2019-02-05.
↑  "ERIH: Oktyabrskaya Railway Museum". www.erih.net (בגרמנית). נבדק ב-2019-02-05.(הקישור אינו פעיל)
↑  "Russian railway museum". test.visit.iac.spb.ru. נבדק ב-2019-02-05.
↑  "Russian Railway Museum, Sankt Petersburg". www.dbmuseum.de. נבדק ב-2019-02-05.
מאיה ז"ק

| --- | --- |

מאיה זק (2019)
 לידה:  14 במאי 1976 (בת 48) תל אביב-יפו, ישראל 
 מקום לימודים:  בצלאל אקדמיה לאמנות ועיצוב ירושלים  אוניברסיטת תל אביב 
 תחום יצירה:  וידאו ארט, מיצב 
 פרסים והוקרה:  פרס האמן הצעיר (2011)  פרס לנדאו (2017)  פרס האמן הצעיר (2005) 
 www.maya-zack.com
 
מאיה ז"ק (נולדה ב-1976) היא אמנית ויוצרת סרטים ישראלית. זוכת פרס לנדאו בתחום האמנות לשנת 2017. יצירתה של ז"ק כוללות וידאו, הדמיות מחשב, רישום ומיצב. עבודותיה נכללות באוספי מוזיאונים מרכזיים, בהם מוזיאון ישראל בירושלים, מוזיאון תל אביב לאמנות, במוזיאון היהודי בברלין ובמוזיאון היהודי בווינה.
ביוגרפיה

ז"ק, ילידת ישראל, בוגרת תואר ראשון באמנות באקדמיה בצלאל לאמנות ועיצוב. למדה באקדמיה לאמנות בברלין-וייסנזה (אנ'), וסיימה תואר שני בתוכנית הבינתחומית באמנויות באוניברסיטת תל אביב.
בין השנים 2005–2008 הרצתה בחוג לקולנוע ולטלוויזיה של אוניברסיטת תל אביב. משנת 2008 היא מרצה בכירה בבצלאל. בשנים 2013–2015 לימדה גם במכללת שנקר.
השכלה

1996–2000 – B.F.A בצלאל, האקדמיה לאמנות ועיצוב, המחלקה לאמנות, ירושלים.
2000 – חילופי סטודנטים באקדמיה לאמנות בברלין-וייסנזה, גרמניה.
2008–2012 – תואר שני, אוניברסיטת תל אביב, הפקולטה לאמנויות, התוכנית לאמנות בינתחומית.